Source: https://www.noveaspi.sk/products/lawText/1/62793/1/2/nariadenie-c-281-2006-zz-o-minimalnych-bezpecnostnych-a-zdravotnych-poziadavkach-pri-rucnej-manipulacii-s-bremenami
Timestamp: 2020-02-27 05:14:08+00:00
Document Index: 11006341

Matched Legal Cases: ['§ 5', '§ 6', '§ 3', '§ 6', '§ 6', '§ 26', '§ 19', '§ 7', '§ 4']

Nariadenie 281/2006 Z.z. - o minimálnych bezpečnostných a zdravotných požiadavkách pri ručnej manipulácii s bremenami úplné a aktuálne znenie | Nové ASPI | Wolters Kluwer SR, s.r.o.
o bezpečnostných požiadavkách pri ručnej manipulácii s bremenami
Posúdenie rizika a zdravotnej spôsobilosti a opatrenia na zníženie rizika (§ 5)
Informovanie a školenie zamestnancov (§ 6)
Nariadenie č. 281/2006 Z.z., o minimálnych bezpečnostných a zdravotných požiadavkách pri ručnej manipulácii s bremenami, Vlády Slovenskej republiky.
98/2006 Zbierky zákonov na strane 1652.
Na predchádzanie rizikám poškodenia zdravia, ktoré vyplývajú pre zamestnancov vrátane osobitných skupín zamestnancov 1) z ručnej manipulácie s bremenami, sa ustanovujú smerné hmotnostné hodnoty uvedené v prílohe č. 2.
a) posúdiť riziko 2) pri každom druhu ručnej manipulácie s bremenami so zohľadnením faktorov uvedených v prílohe č. 1 a smerných hmotnostných hodnôt uvedených v prílohe č. 2,
c) zabezpečiť zdravotný dohľad, 3) ktorým je posúdenie zdravotnej spôsobilosti zamestnancov na ručnú manipuláciu s bremenami so zohľadnením individuálnych rizikových faktorov uvedených v prílohe č. 3 a smerných hmotnostných hodnôt uvedených v prílohe č. 2.
a) poskytnúť zamestnancom a zástupcom zamestnancov pre bezpečnosť a ochranu zdravia pri práci 4) v súlade s osobitným predpisom 5) potrebné všeobecné údaje, a ak je to možné, presné informácie o hmotnosti bremena a ťažisku najťažšej strany bremena v prípade, keď je bremeno v obale umiestnené excentricky,
b) zabezpečiť školenie a zácvik zamestnancov v súlade s osobitným predpisom 5) o správnej manipulácii s bremenom a o rizikách poškodenia zdravia, ktoré vyplývajú z nesprávnej manipulácie s bremenom s prihliadnutím na faktory uvedené v prílohách č. 1 a 3.
Správa o praktickom uplatňovaní tohto nariadenia vlády sa zasiela Európskej komisii každé štyri roky. 6)
Zrušuje sa nariadenie vlády Slovenskej republiky č. 204/2001 Z.z. o minimálnych bezpečnostných a zdravotných požiadavkách pri práci s bremenami.
Vek      Podmienky           Maximálna              Maximálna
hmotnosť              celozmenová
bremena             hmotnosť (kg)
Muži          Ženy       Muži     Ženy
18 – 29 r.   priaznivé      50 kg         15 kg      10 000    6 500
nepriaznivé     40 kg         10 kg       8 000    5 500
30 – 39 r.   priaznivé      45 kg         15 kg       7 500    6 500
nepriaznivé     40 kg         10 kg       7 200    5 500
40 – 49 r.   priaznivé      40 kg         15 kg       6 500    6 000
nepriaznivé     35 kg         10 kg       6 000    5 500
50 – 60 r.   priaznivé      35 kg         10 kg       5 500    5 000
nepriaznivé     30 kg          5 kg       5 000    4 000
4. Za nepriaznivé podmienky sa považujú napr. zhoršené úchopové možnosti, manipulácia s bremenami v úrovniach podlaha - plece, plece - nad plece, nerovná, naklonená šmykľavá podlaha, vyšší podiel statických prvkov - držanie bremena, fyziologicky neprijateľná pracovná poloha (napr. nakláňanie a pootáčanie trupu, vzpaženie horných končatín a podobne), veľká vzdialenosť medzi ťažiskom tela a ťažiskom bremena, vnútené pritláčanie bremena k bruchu, prenášanie bremien s rizikom prevrhnutia a vystreknutia (nádoby, kontajnery so škodlivými látkami), nárazové zaťaženie v priebehu zmeny, nedostatočná fyzická zdatnosť zamestnancov a podobne.
Bremená s hmotnosťou 30 - 50 kg u mužov možno zdvíhať nepretržite počas 1 hodiny. Prestávky medzi časovými úsekmi na zdvíhanie bremien nesmú byť kratšie ako 30 minút.
Maximálna      Dĺžka vertikálnej   Maximálny počet    Maximálna
hmotnosť ručne      dráhy bremena         zdvihov       vzdialenosť
zdvíhaných                             za minútu
a prenášaných
15 kg       podlaha – zápästie          6              8 m
zápästie – plece           5
10 kg       podlaha – zápästie          8              10 m
zápästie – plece           7            15 m pri
podlaha – plece           5            dobrých
úchopových
5 kg        podlaha – zápästie         10              15 m
podlaha – plece           8            20 m pri
podlaha – nad plece         6            dobrých
zápästie – plece          10           úchopových
zápästie – nad plece         8          možnostiach
rameno – nad plece          5
2. Bremená s hmotnosťou 10 - 15 kg možno zdvíhať nepretržite počas 10 minút, bremená s hmotnosťou 5 - 10 kg počas 15 minút. Prestávky medzi časovými úsekmi na zdvíhanie bremien nesmú byť kratšie ako 10, resp. 15 minút.
3. Výška zápästia žien je v priemere 75 cm, výška pliec je v priemere 134 cm. Pri pracovnej polohe v sede sa tieto hodnoty znižujú o 40 cm v tolerancii +-5 cm podľa výšky sedadla.
Vek        Maximálna hmotnosť     Dĺžka vertikálnej     Maximálny počet
ručne zdvíhaných        dráhy bremena      zdvihov za minútu
a prenášaných bremien
Chlapci    Dievčatá                         Chlapci  Dievčatá
17 – 18 r.       20 kg      15 kg    podlaha – zápästie       5         5
zápästie – plece        4         4
16 – 18 r.       15 kg      10 kg    podlaha – zápästie       6         7
zápästie – plece        6         7
podlaha – plece        3         4
všetky vekové     10 kg       5 kg    podlaha – zápästie       8         8
skupiny                              podlaha – plece        6         6
podlaha – nad plece      4         4
zápästie – plece        8         8
zápästie – nad plece      6         6
plece – nad plece       4         4
3. Bremená s hmotnosťou 15 - 20 kg u chlapcov a 10 - 15 kg u dievčat možno zdvíhať nepretržite počas 10 minút, bremená s hmotnosťou 10 - 15 kg u chlapcov a 5 - 10 kg u dievčat počas 15 minút. Prestávky medzi časovými úsekmi na zdvíhanie bremien nesmú byť kratšie ako 10, resp. 15 minút.
Smernica Rady 90/269/EHS z 29. mája 1990 o minimálnych požiadavkách na bezpečnosť a ochranu zdravia pri ručnej manipulácii s bremenami, pri ktorej pracovníkom hrozí riziko najmä poškodenia chrbta (štvrtá samostatná smernica v zmysle článku 16 ods. 1 smernice 89/391/EHS) (Mimoriadne vydanie Ú.v. EÚ, 5/zv. 1.).
1) § 3 písm. c) zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov.
2) § 6 ods. 1 písm. c) zákona č. 124/2006 Z.z.
3) § 6 ods. 1 písm. q) a § 26 zákona č. 124/2006 Z.z.
4) § 19 zákona č. 124/2006 Z.z.
5) § 7 zákona č. 124/2006 Z.z.
6) § 4 písm. l) zákona č. 126/2006 Z.z. o verejnom zdravotníctve a o zmene a doplnení niektorých zákonov.